open-index/open-wikipedia-markdown huggingface dataset:
Heinrich Georg Barkhausen

**Heinrich Georg Barkhausen** (* 2. december 1881, Brémy – † 20. február 1956, Drážďany) bol nemecký fyzik.

Pracoval v obore elektrónovej fyziky a elektrotechniky, stanovil základné zákony pre elektrónky (tzv. Barkhausenove rovnice), elektrické kmitanie (napr. Barkhausenovo-Kurzovo kmitanie), elektroakustiku a feromagnetizmus (napr. objav Barkhausenovho efektu).

## Iné projekty

Kategória:Nemeckí fyzici
Kategória:Osobnosti z Brém
Kategória:Absolventi Univerzity v Göttingene
1887

## Udalosti
* 28. január – začiatok stavby Eiffelovej veže
* 8. jún – Herman Hollerith získal patent na kalkulačku s diernymi štítkami
* 26. júl – Ludwik Zamenhof vydal prvú učebnicu esperanta
* 8. november – Emile Berliner vynašiel gramofón

## Narodenia
* 1. január – Wilhelm Canaris, nemecký admirál († 1945)
* 7. január – Renée Chemet, francúzsky huslista († 1950)
* 19. apríl – Nikolaj Podtjagin, ruský matematik a pedagóg († 1970)
* 22. apríl – Harald August Bohr, dánsky matematik († 1951)
* 6. jún – Karol Mederly, slovenský politik († 1949)
* 14. júl – Alexander Kotlán, maďarský parazitológ svetového významu († 1967)
* 17. august – Karol I., posledný rakúsky cisár († 1922)
* 2. september – Frederick Soddy, anglický chemik  († 1956)
* 28. september – Avery Brundage, americký atlét, zberateľ umenia, filantrop a piaty predseda MOV († 1975)
* 5. október – René Cassin, francúzsky politik a právnik, nositeľ Nobelovej ceny za mier  († 1976)
* 6. október – Le Corbusier, švajčiarsko-francúzsky architekt († 1965)
* 13. október – Jozef Tiso, slovenský rímskokatolícky kňaz a prezident prvej Slovenskej republiky  († 1947)
* 27. október – Arvo Henrik Ylppö, fínsky pediater († 1992)
* 31. október – Newsy Lalonde, kanadský hokejista († 1970)
* 10. november – Arnold Zweig, nemecký spisovateľ († 1968)
* 24. november – Erich von Manstein, nemecký poľný maršal († 1973)
* 17. december – Josef Lada, český maliar, kresliar, ilustrátor a spisovateľ († 1957)
* 30. december – Charlie Dunbar Broad, anglický filozof († 1971)

## Úmrtia
* 27. február – Alexandr Porfirievič Borodin, ruský hudobný skladateľ, chemik a lekár (* 1833)
* 28. marec – Koloman Banšell, evanjelický kňaz, slovenský básnik, prozaik a novinár (* 1850)
* 13. júl – Friedrich August Kekulé von Stradonitz, nemecký chemik (* 1829)
* 19. august – Alvan Clark, americký astronóm a zakladateľ rodiny výrobcov teleskopov (* 1804)
* 10. september – Samo Tomášik, slovenský romantický prozaik a básnik (* 1813)
* 17. október – Gustav Robert Kirchhoff, nemecký fyzik (* 1824)
* 18. november – Gustav Theodor Fechner, nemecký filozof (* 1801)


1887
1856

## Narodenia
* 19. február – Rudolf Stammler, nemecký filozof († 1938)
* 21. február – Hendrik Petrus Berlage, holandský architekt  († 1934)
* 27. február – Alfred Einhorn, nemecký chemik († 1917)
* 6. máj – Sigmund Freud, rakúsky lekár a psychológ († 1939)
* 25. máj – Ján Bahýľ, slovenský konštruktér a vynálezca († 1915)
* 21. jún – Alajos Stróbl, maďarský sochár († 1926)
* 4. júl – Edmund Viliam Téry, uhorský lekár-chirurg, horolezec, organizátor a propagátor turistiky († 1917)
* 10. júl – Nikola Tesla, americký fyzik († 1943)
* 26. júl – George Bernard Shaw, spisovateľ († 1950)
* 18. december – Joseph John Thomson, anglický fyzik († 1940)
* 25. december – Jur Janoška, slovenský evanjelický biskup, spisovateľ a predseda Matice slovenskej († 1930)
* 28. december – Woodrow Wilson, 28. prezident Spojených štátov († 1924)

## Úmrtia
* 12. január – Ľudovít Štúr, slovenský národný buditeľ (* 1815)
* 17. február – Heinrich Heine, nemecký básnik (* 1797)
* 18. február – barón Vilém von Biela, český astronóm (* 1782)
* 24. február – Nikolaj Ivanovič Lobačevskij, ruský matematik (* 1792)
* 3. máj – Adolphe Adam, francúzsky hudobný skladateľ (* 1803)
* 9. júl – Amedeo Avogadro, taliansky fyzik a chemik (* 1776)
* 21. júl – Emil Aarestrup, dánsky básnik a lekár (* 1800)
* 29. júl – Robert Schumann, nemecký hudobný skladateľ a klavirista (* 1810)
* 10. október – Vicente López y Planes, argentínsky politik a spisovateľ (* 1785)
* 9. november – Étienne Cabet, francúzsky filozof (* 1788)


1856
Anders Jonas Ångström

**Anders Jonas Ångström** (* 13. august 1814, Lögdö (Västernorrland) – † 21. jún 1874, Uppsala) bol švédsky astronóm a fyzik.

Do histórie sa zapísal najmä svojou prácou na spektroskopii. Študoval spektrá atómov a vďaka tejto práci v roku 1862 odhalil po spektrálnej analýze slnečného svetla prítomnosť vodíka ako stavebnej jednotky Slnka. V roku 1868 zmapoval spektrum Slnka (1 000 čiar), pričom použil jednotku vlnovej dĺžky svetla, ktorá dostala neskôr názov po ňom (angström).

## Iné projekty
 

## Referencie

Kategória:Švédski astronómovia
Kategória:Švédski fyzici
Kategória:Členovia Kráľovskej švédskej akadémie vied
Kategória:Absolventi Uppsala universitet
1840

## Udalosti
* 27. september – Otvorená prvá konská železnica na Slovensku a v Uhorsku medzi Bratislavou a Svätým Jurom v dĺžke 

## Narodenia
* 23. január – Ernst Abbe, nemecký fyzik, astronóm a sociálny reformátor († 1905)
* 5. február – John Boyd Dunlop, škótsky vynálezca († 1921)
* 22. február – August Bebel, nemecký filozof († 1913)
* 7. máj – Piotr Iľjič Čajkovskij, ruský hudobný skladateľ († 1893)
* 12. jún – Jakub Arbes, český spisovateľ a novinár († 1914)
* 23. august – Samuel Leopold Schenk, lekár, fyziológ († 1902)
* 12. november – Auguste Rodin, francúzsky sochár († 1917)
* 13. november – Emil Herrmann, rumunský strojný inžinier († 1925)
* 14. november – Claude Monet, francúzsky maliar († 1926)
* 21. november – Viktória Sasko-cobursko-gothajská, nemecká cisárovná a pruská kráľovná ako manželka Fridricha III. (†&nbsp;1901)

## Úmrtie
[upright|thumb|[Niccolò Paganini († 27. máj)]]
* 13. február – Nicolas-Joseph Maison, francúzsky maršal (* 1771)
* 2. marec – Heinrich Wilhelm Olbers, nemecký astronóm, lekár a fyzik (* 1758)
* 25. apríl – Siméon Denis Poisson, francúzsky matematik, geometer, astronóm a fyzik (* 1781)
* 7. máj – Caspar David Friedrich, nemecký maliar (* 1774)
* 14. máj – Carl Ludwig Engel, nemecko-fínsky architekt a maliar (* 1778)
* 27. máj – Niccolò Paganini, taliansky husľový virtuóz, gitarista a skladateľ (* 1782)
* 7. jún – Fridrich Viliam III., pruský kráľ (* 1770)
* 4. august – José María Narváez, španielsky prieskumník a navigátor (* 1768)
* 24. september – William Garrow, britský obhajca, politik a sudca (* 1760)
* 23. november – Louis Gabriel Ambroise de Bonald, francúzsky filozof, politik a teoretik štátu (* 1754)


1840
1775

## Udalosti
* 9. február – Americká vojna za nezávislosť: Britský parlament označil kolóniu Massachusetts za rebelský štát
* 15. február – novým pápežom sa stal Pius VI.
* 18. apríl – Americká vojna za nezávislosť: Generál Gage vydáva rozkaz, aby sa 700 vojakov vydalo zničiť *rebelský* sklad zbraní.

## Narodenia
* 20. január – André Marie Ampère, francúzsky matematik, fyzik a filozof († 1836)
* 27. január – Friedrich Wilhelm Joseph von Schelling, nemecký filozof († 1854)
* 17. jún – Gabriel Csepcsányi, maďarsko-slovenský profesor matematiky († 1841)
* 4. júl – Ján Fridrich Petzval, spišsko-nemecký vynálezca a učiteľ pochádzajúci z Moravy († 1852)
* 23. júl – Eugène François Vidocq, zakladateľ Sûreté († 1857)
* 6. august – Daniel O’Connell, írsky politik († 1847)
* 16. december – Jane Austenová, anglická spisovateľka († 1817)

## Úmrtia
* 16. apríl – Cyprián, kamaldulský mních, autor najstaršieho herbára na území Slovenska (* 1724)


1775
1836

## Udalosti
* 24. apríl – uskutočnil sa pamätný výlet štúrovcov na Devínsky hrad
* 7. september – Ferdinand V. Habsburský bol korunovaný za českého kráľa

## Narodenia
* 25. február – Pauline Metternichová, viedenská a parížska aristokratka († 1921)
* 25. marec – Jozef Ľudovít Holuby, slovenský botanik a etnograf († 1923)
* 10. marec – Ján Faludi, slovenský pedagóg a autor učebníc († ?)
* 9. jún – Elizabeth Garrettová Andersonová, anglická lekárka a feministka († 1917)
* 8. júl – Joseph Chamberlain, anglický politik († 1914)
* 9. júl – Žofia Nasavská, švédska a nórska kráľovná († 1913)
* 19. august – Július Gretzmacher, slovenský banský inžinier († 1906)
* 15. október – James Tissot, francúzsky maliar († 1902)
* 5. december – Ján Pravdoľub Bella, slovenský pedagóg a publicista († 1924)

## Úmrtia
* 10. jún – André-Marie Ampère, francúzsky matematik, fyzik a filozof (* 1775)
* 20. jún – Emmanuel Joseph Sieyès, francúzsky rímskokatolícky kňaz a politik (* 1748)
* 28. jún – James Madison, 4. prezident USA (* 1751)
*6. november – Karel Hynek Mácha, český spisovateľ (* 1810)
* 6. november – Karol X., francúzsky kráľ (* 1757)
* 1. december – Jozef Ignác Bajza, slovenský rímskokatolícky kňaz a spisovateľ (* 1755)


1836
Alexandre Edmond Becquerel

**Alexandre Edmond Becquerel** (* 24. marec 1820, Paríž, Francúzsko – † 11. máj 1891, tamže), syn Antoine César Becquerela, bol francúzsky fyzik.

## Životopis
Od roku 1880 bol predsedom francúzskej Akadémie vied. Najprv pracoval so svojím otcom v oblasti elektrochémie, diamagnetizmu a paramagnetizmu, neskôr sám v oblasti vplyvu svetla na elektrochemické deje a na hmotu, pričom objavil fotoelektrický a fotografický Becquerelov efekt. Pracoval aj Hohhot na fosforescencii, ktorú roku 1860 dokázal so svojím „fosforoskopom“ na mnohých látkach, najmä sulfidoch, a dokázal, že ju môže neutralizovať infračervené žiarenie, ktorého existenciu tým dokázal. Roku 1868 mu vyšla dvojdielna práca  (Svetlo, jeho príčiny a jeho účinky).

## Iné projekty

Kategória:Francúzski fyzici
Kategória:Zahraniční členovia Kráľovskej spoločnosti
Kategória:Osobnosti z Paríža
Henri Becquerel

**Antoine Henri Becquerel** (* 15. december 1852, Paríž, Francúzsko – † 25. august 1908, Le Croisic), syn Alexandra Edmonda Becquerela, bol francúzsky fyzik.

Objavil v roku 1876 magnetické otáčanie polarizačnej roviny svetla v plynoch, v roku 1884 infračervené pásma v slnečnom spektre, v roku 1886 skutočnosť, že pohlcovanie svetla v nerastoch je mononukleárne a nezávislé od susedných molekúl. V roku 1896 objavil prirodzenú rádioaktivitu pri skúmaní fosforescencie uránového nerastu, za čo roku 1903 dostal spolu s manželmi Pierrom a Mariou Curieovou-Skłodowskou Nobelovu cenu za fyziku. Od roku 1908 bol predsedom francúzskej Akadémie vied. Je po ňom pomenovaná jednotka rádioaktivity becquerel (Bq), kráter Becquerel na Marse a kráter Becquerel na odvrátenej strane Mesiaca.

## Iné projekty

Kategória:Francúzski fyzici
Kategória:Nositelia Nobelovej ceny za fyziku
Kategória:Francúzski nositelia Nobelovej ceny
Kategória:Členovia Francúzskej akadémie vied
Kategória:Zahraniční členovia American Philosophical Society
Kategória:Absolventi École Polytechnique
Kategória:Osobnosti z Paríža
Umberto Nobile

**Umberto Nobile** (* 21. január 1885, Lauro, Talianske kráľovstvo – † 30. júl 1978, Rím, Taliansko) bol taliansky generál a letecký inžinier.

## Životopis
Prvý  veľký úspech zaznamenal v roku 1926, keď spolu s Roaldom Amundsenom a L. Ellsworthom preletel severný pól na vzducholodi Norge, ktorú sám zostrojil na požiadanie Amundsena. Výprava bola čiastočne sponzorovaná fašistickou vládou Benita Mussoliniho, ktorý v nej zbadal možnosť presláviť Taliansko a jeho vývoj v modernej vede. Nobile za svoje zásluhy po ukončení expedície získal čestné členstvo vo fašistickej strane. 

Mussolini chcel jeho úspech využiť pre ďalšiu propagandu, a preto podporil jeho ďalšiu polárnu výpravu roku 1928 na vzducholodi Italia, tentokrát s talianskou vlajku. Šestnásť členná posádka bola takmer výhradne talianska. Jedným z dvoch cudzincov bol český rádiológ František Běhounek. Vzducholoď pri návrate z pólu stroskotala severne od Špicberg. Pri medzinárodne organizovanej záchrannej výprave o mesiac neskôr zomrel polárnik Amundsen. Sám Nobile bol kontroverzne zachránený švédskym pilotom Einerom Lundborgom, ktorý dostal príkaz, že Nobileho musí zachrániť ako prvého. Moderné štúdia dokazujú (a potvrdzuje to i Běhounek), že Nobile chcel ako kapitán výpravy opustiť miesto stroskotania ako posledný. Lundborg sám havaroval pri pokuse o záchranu ďalších členov posádky Italie.

Kvôli svojmu neúspechu bol prepustený z armády. Niektoré moderné štúdiá naznačujú, že pri výprave nepochybil, ako sa po havárii tvrdilo, ale že stroskotanie iba poslúžilo jeho politickým nepriateľom, pretože stále presadzoval ďalší vývoj vzduchoplavby, zatiaľčo vedenie fašistickej strany bolo skôr naklonené výskumu v oblasti letectva. Na druhej strane Nobilov postup (prelet v malej výške namiesto vystúpenia nad hmlu) neskoršie kritizoval i jeden z najskúsenejších vzduchoplavcov Hugo Eckener.

V rokoch 1932 až 1936 pôsobil so súhlasom Mussoliniho ako poradca pre konštrukcie vzducholodí v sovietskej Moskv<nowiki/>e. Pod jeho vedením tam bolo postavených niekoľko polostužených vzducholodí. Po pobyte v USA bol roku 1945 v Itálii rehabilitovaný a pôsobil tam ako profesor aeronautiky.

Je autorom kníh „*L'Italia al Polo Nord*“ (Taliansko na severnom póle) a „*Posso dire la verità*“ (Môžem povedať pravdu). Autobiografia *Červený stan*, populárno-historická práca *Krídla nad pólom*, ktorý je príbehom leteckého dobytia Arktídy.

## Iné projekty

Kategória:Talianski objavitelia
Kategória:Talianske vojenské osobnosti
Kategória:Polárnici
Kategória:Nositelia Radu za zásluhy Talianskej republiky
Daniel Bernoulli

**Daniel Bernoulli** (* 8. február 1700, Groningen, Holandská republika – † 17. marec 1782, Bazilej, Staré sprisahanectvo) bol švajčiarsky matematik, fyzik a medik.

## Matematika
Významne prispel v oblastiach teórie diferenciálneho počtu, matematických rád, štatistiky a pravdepodobnostného počtu a teoretickej mechaniky. Svojím dielom *Hydrodynamica sive de viribus et motibus fluidorum commentarii* z roku 1738, v ktorom formuloval základné zákony o prúdení tekutín, sa stal zakladateľom hydrodynamiky. Napríklad vyvinul včasnú formu rovnice hydrodynamického tlaku, ktorá dnes nesie jeho meno – Bernoulliho rovnica.

## Ekonómia
V ekonómii je Daniel Bernoulli významný objavením jedného zo základných princípov modernej ekonómie – medznej užitočnosti (marginálneho úžitku). Konkrétne (a to aj slovne aj graficky pomocou typickej kopcovitej krivky aj pomocou vzorca derivácie) skonštatoval, že medzná užitočnosť klesá, teda užitočnosť dodatočného bohatstva (peňazí) pre nejakú osobu je tým nižšia, čím väčšie je celkové bohatstvo (množstvo peňazí) tejto osoby, t. j. čím je bohatšia. Jeho objav ostal dlho bez povšimnutia, pretože vplyvný Adam Smith ani ďalší klasici túto myšlienku nepoužili, a ten istý objav znova urobili vyše sto rokov po ňom až prví marginalisti (t. j. neoklasickí ekonómovia).

Kategória:Osobnosti z Groningenu
Kategória:Švajčiarski ekonómovia
Kategória:Švajčiarski fyzici
Kategória:Švajčiarski matematici
Kategória:Členovia Kráľovskej spoločnosti
Kategória:Priekopníci mechaniky tekutín
Jakob Bernoulli

**Jakob Bernoulli** (* 6. január 1655, Bazilej – † 16. august 1705, Bazilej), brat Johanna Bernoulliho bol švajčiarsky matematik, fyzik a astronóm.

Spolu s bratom výrazne prispel v oblasti infinitezimálneho počtu. Zaoberal sa praktickými aplikáciami tohto počtu (napr. izochróna, brachystochróna, logaritmická a parabolická špirála), matematickými radami, riešením diferenciálnych rovníc a izoperimetrického problému, a variačným počtom. Ako prvý použil výraz integrál. Vo svojom diele „Ars conjectandi“ významne prispel k rozvoju pravdepodobnostného počtu (často považovaný za zakladateľa tohto počtu) a objavil napr. pojem Bernoulliho čísla a Zákon veľkých čísiel (Bernoulliho teorém).

## Pozri aj
*Johann Bernoulli

## Iné projekty

## Externé odkazy

*Semestrální práce o Jacobu Bernoullim
*Stručně o rodině Bernoulliů 
*Bernoulliho portrét od Mikuláša Bernoulliho 
*Logaritmická spirála a její růst, zákonitosti křivek 

Kategória:Švajčiarski fyzici
Kategória:Švajčiarski matematici
Kategória:Švajčiarski astronómovia
Kategória:Súrodenci vo vede
Kategória:Osobnosti na švajčiarskych poštových známkach
Kategória:Osobnosti z Bazileju
Johann Bernoulli

**Johann Bernoulli** (* 6. august 1667, Bazilej, Švajčiarsko – † 1. január 1748, tamtiež), otec Daniela Bernoulliho a brat Jakoba Bernoulliho, bol švajčiarsky matematik a lekár.

Konkuroval svojmu bratovi (spor najmä o izoperimetrický problém) a po jeho smrti sa stal vedúcim matematikom Európy. Spolu so svojím bratom sa venoval infinitezimálnemu počtu a diferenciálnym rovniciam. V roku 1696 formuloval problém brachystochróny, ktorý aj vyriešil (popri iných matematikoch). Aplikoval infinitezimálny počet na mechanické a hydraulické problémy, pričom použil princíp virtuálnej práce a zákon zachovania energie.

## Iné projekty

Kategória:Švajčiarski matematici
Kategória:Švajčiarski lekári
Kategória:Súrodenci vo vede
Kategória:Osobnosti z Bazileju
1852

## Narodenia
* 12. január – Ladislav Zápotocký-Buděčský, priekopník tzv. socializmu v Čechách († 1916)
* 6. február – Conwy Lloyd Morgan, britský psychológ († 1936) 
* 22. marec – Otakar Ševčík, český hudobník († 1934)
* 1. máj – Calamity Jane,  americká pohraničníčka a profesionálna prieskumníčka († 1903) 
* 19. máj – Blažej Bulla, slovenský spisovateľ, architekt a hudobný skladateľ († 1919)
* 22. jún – Eduard Weyr, český matematik († 1903)
* 25. jún – Antoni Gaudí, španielsky architekt († 1926)
* 2. júl – William Burnside, britský matematik († 1927)
* 12. júl – Hipólito Yrigoyen, argentínsky politik († 1933)
* 30. august – Jacobus Henricus van ’t Hoff, holandský chemik († 1911)
* 25. september – Hans Vaihinger, nemecký filozof († 1933)
* 2. október – sir William Ramsay, nositeľ Nobelovej ceny († 1916)
* 9. október – Hermann Emil Fischer, nemecký chemik, nositeľ Nobelovej ceny († 1902)
* 18. november – Mikoláš Aleš, český maliar a ilustrátor († 1913)
* 15. december – Antoine Henri Becquerel, francúzsky fyzik († 1908)
* 19. december – Albert Abraham Michelson, americký fyzik, nositeľ Nobelovej ceny († 1931)

## Úmrtia
* 6. január – Louis Braille, francúzsky učiteľ, vynálezca slepeckého písma (* 1809)
* 24. január – Ján Kollár, slovenský politik, básnik a literát (* 1793)
* 11. jún – Karl Pavlovič Briullov, ruský romantický maliar (* 1799)
* 15. august – Johan Gadolin, fínsky chemik, fyzik a mineralóg (* 1760)
* 14. september – Arthur Wellesley, 1. vojvoda z Wellingtonu, britský vojak a štátnik (* 1769)
* 3. november – Carlos María de Alvear, argentínsky politik (* 1789)
* 3. november – Ján Fridrich Petzval, spišsko-nemecký vynálezca a učiteľ pochádzajúci z Moravy (* 1775)
* 10. november – Gideon Mantell, anglický geológ, paleontológ a lekár (* 1790)


1852
Karl Friedrich Benz

**Karl Friedrich Benz** (* 25. november 1844, Karlsruhe, Nemecko – † 4. apríl 1929, Ladenburg) bol nemecký inžinier a technik.

V roku 1883 založil spoločnosť *Benz & Cie., Rheinische Gasmotorenfabrik* a v roku 1885 (nezávisle od Gottlieba Daimlera, ktorý predviedol svoj automobil roku 1887) skonštruoval prvý automobil (patenty a predvedenie v roku 1886, dnes v Nemeckom múzeu v Mníchove), pričom použil ležatý jednovalcový štvortaktný benzínový motor s elektrickým zapaľovaním a výkonom 0,75 koní. 

Od roku 1891 vyrábal Benz štvorkolesové vozidlá. V roku 1926 sa jeho firma s Daimlerom spojila do akciovej spoločnosti *Daimler-Benz AG*. 

Napísal *Lebensfahrt eines deutschen Erfinders* (*Životná cesta jedného nemeckého vynálezcu*).

## Galéria

Image:Werkstatt Carl Benz.png|Dielňa v Mannheime
Image:Benz Patent Motorwagen (replica) IMG 0850.jpg|Replika Benzovho automobilu z roku 1885
Image:Benz Patent Motorwagen Engine.jpg|Motor Benzovho automobilu
Image:Karl Benz Führerschein.jpg|Prvý vodičský preukaz sveta, vydaný Benzovi 1. augusta 1888


Image:Automuseum Dr Carl Benz.jpg|Automobilové múzeum Dr. Karla Benza v Ladenburgu
Image:Patentmotorwagen mit Karl und Bertha Benz.jpg|Karl a Bertha Benzovi
Image:berthabenzmemorialrouteschild.jpg|Oficiálna značka cesty Berthy Benzovej pripomínajúca prvú diaľkovú jazdu Benzovým motorovým vozidlom v roku 1888
Image:WslErsteTanke.jpg|Prvá čerpacia stanica, mestská lekáreň, Wiesloch


## Externé odkazy
* Automuseum Dr. Carl Benz, Ladenburg (Heidelberg)
* Bertha Benz Memorial Route
* Lebensfahrt eines deutschen Erfinders 

Kategória:Nemeckí fyzici
Kategória:Nemeckí technici
Kategória:Automobiloví konštruktéri
Kategória:Osobnosti na nemeckých poštových známkach
Kategória:Osobnosti z Karlsruhe
Alexander Graham Bell

**Alexander Graham Bell** (* 3. marec 1847, Edinburgh, Škótsko, Spojené kráľovstvo† 2. august 1922, Baddeck, Nové Škótsko, Kanada) bol kanadsko-americký vynálezca, vedec a inžinier pochádzajúci zo Škótska, ktorému sa pripisuje patentovanie prvého praktického telefónu.

V roku 1870 emigroval do Kanady a roku 1872 sa stal profesorom pre hlasovú fyziológiu v Bostone. Zaoberal sa najmä premenou zvukového kmitania na výkyvy elektrického prúdu alebo napätia, ktoré bolo možné prenášať pomocou elektrického vedenia a potom spätne premeniť na zvukové kmitanie. Takto si dal roku 1876 patentovať prvý použiteľný telefón. Patent bol neoprávnený, pretože prístroj si dal patentovať už roku 1871 Antonio Santi Giuseppe Meucci (Edison ho  len vylepšil pomocou uhlíkového mikrofónu, čím sa považuje aj za vynálezcu mikrofónu), ktorý však od roku 1874 nemal peniaze na poplatok za patent. Ani diaľkový prenos zvuku ako taký nie je Bellov vynález. V roku 1883 vynašiel grafofón, čo bola vylepšená verzia Edisonovho fonografu a predchodca gramofónu. Gramofón vynašiel Emile Berliner a dal si ho patentovať roku 1887.

V roku 1877 založil spoločnosť *Bell Telephone Company*, z ktorej roku 1885 vznikla známa americká telekomunikačná spoločnosť American Telephone and Telegraph Company (AT&T).

Na jeho počesť je pomenovaná v technike veľmi často používaná jednotka decibel.

## Referencie

## Iné projekty

Kategória:Škótski fyzici
Kategória:Kanadskí fyzici
Kategória:Fyzici USA
Kategória:Osobnosti na argentínskych poštových známkach
Kategória:Osobnosti na kanadských poštových známkach
Kategória:Osobnosti na španielskych poštových známkach
Kategória:Naturalizované osobnosti USA
Kategória:Osobnosti z Edinburghu
1847

## Udalosti
* 26. júl – Libéria získala nezávislosť
* 10. december – otvorenie divadla Carltheater vo Viedni. Toto dnes už neexistujúce, ale v minulosti významné hudobné divadlo vzniklo prebudovaním staršieho divadla Leopoldstädter Theater.

## Narodenia
* 16. január – Svetozár Hurban-Vajanský, slovenský spisovateľ, publicista a literárny kritik († 1916)
* 16. január – Kálmán Mikszáth, maďarský spisovateľ a novinár († 1910)
* 21. január – Joseph Achille Le Bel, francúzsky chemik († 1930)
* 11. február – Thomas Alva Edison, americký vynálezca († 1931)
* 3. marec – Alexander Graham Bell, britsko-americký fyzik, vynálezca a fyziológ († 1922)
* 27. marec – Otto Wallach, nemecký chemik, nositeľ Nobelovej ceny († 1931)
* 8. júl – František Křižík, český technik, priemyselník a vynálezca; priekopník elektrotechniky a propagátor využitia elektrickej energie († 1941)
* 29. september – Otto Schwartz, slovenský fyzik († 1910)
* 2. október – Sergej Gennadievič Nečajev, ruský filozof, predstaviteľ anarchizmu († 1982)
* 4. november – Mór Déchy, maďarský geograf a cestovateľ, autor vedeckých publikácií o horách, vysokohorský priekopník, fotograf a horolezec († 1917)
* 8. november – Jean Casimir-Perier, francúzsky politik a 6. prezident Francúzska († 1907)
* 8. november – Bram Stoker, írsky spisovateľ († 1912)

## Úmrtia
* 19. marec – Mary Anningová, anglická zberateľka fosílií a paleontologička (* 1799)
* 15. máj – Daniel O’Connell, írsky politik a národný dejateľ (* 1775)
* 29. máj – Ján Čaplovič, slovenský etnograf (* 1780)
* 4. november – Felix Mendelssohn-Bartholdy, nemecký hudobný skladateľ (* 1809)
* 14. november – Josef Jungmann, český filológ, spisovateľ, prekladateľ a predstaviteľ českého národného obrodenia (* 1773)
* 17. december – Mária Lujza Habsbursko-lotrinská, rakúska arcivojvodkyňa, francúzska cisárovná ako manželka Napoleona I. Bonaparta (* 1791)


1847
Rovnica

**Rovnica** môže byť:
* v matematike: pozri rovnica (matematika)
* v chémii: skrátene chemická rovnica

## Pozri aj
*rovnica Mesiaca

## Iné projekty
Premenná

**Premenná** môže byť:
* premenná (matematika)
* premenná (fyzika)
* premenná (informatika)
* premenná (logika)
* premenná (ekonómia a stochastika)

## Pozri aj
* štatistická premenná
* výroková premenná
* výroková premenná výrokovej logiky
Premenná (matematika)

**Premenná** je značka resp. označenie, ktoré zastupuje prvky určitého oboru variability. 

Napríklad zobrazenie racionálnych čísel Q do reálnych čísel R pomocou premennej x je definované zobrazovacím predpisom (funkciou) f: Q →R, x → x1/2, pričom:
* prvky definičného oboru Q sa nazývajú aj **nezávislé premenné**
* prvky oboru hodnôt f(Q) = {x1/2|x є Q}sa nazývajú aj (od zobrazovacieho predpisu) **závislé premenné** 

Všeobecnejšie ju možno definovať ako veličinu, ktorá môže nadobúdať rôzne hodnoty.

## Pozri aj
* Rovnica (matematika)

Kategória:Algebra
1844

## Udalosti

* 27. február – Dominikánska republika získala nezávislosť od Haiti.
* 5. marec – vznikol text hymnickej piesne Nad Tatrou sa blýska
* 28. august – Friedrich Engels a Karl Marx sa stretli v Paríži.

## Narodenia
* 7. január – Bernadeta Soubirousová, francúzska rímskokatolícka svätica, rehoľníčka a vizionárka († 1879)
* 20. február – Ludwig Boltzmann, rakúsky fyzik († 1906)
* 4. marec – Josip Jurčič, slovinský spisovateľ († 1881)
* 21. marec – Henri Rousseau, francúzsky maliar († 1910)
* 25. marec – Adolf Engler, nemecký botanik († 1930)
* 30. marec – Paul Verlaine, francúzsky básnik († 1896)
* 16. apríl – Anatole France, francúzsky spisovateľ († 1924)
* 27. apríl – Alois Riehl, rakúsky filozof († 1924)
* 3. jún – Detlev von Liliencron, nemecký básnik, prozaik a dramaturg († 1909)
* 11. jún – William Robert Brooks, americký astronóm († 1921)
* 11. august – Wilhelm Stern, nemecký psychológ († 1918)
* 22. august – George Washington DeLong, americký námorný dôstojník a bádateľ († 1881)
* 17. september – Tivadar Puskás, maďarský vynálezca († 1893)
* 29. september – Miguel Juárez Celman, argentínsky politik († 1909)
* 15. október – Friedrich Nietzsche, nemecký filozof († 1929)
* 25. november – Karl Friedrich Benz, nemecký inžinier a technik († 1900)
* Abdurrahmán Chán, afganský emir († 1901)

## Úmrtia
* 15. február – Henry Addington, vikomt Sidmouth, britský konzervatívny politik (* 1757)
* 27. júl – John Dalton, britský fyzik (* 1766)
* 30. august – Francis Baily, anglický astronóm (* 1774)
* 18. november – José Rondeau, argentínsky a uruguajský politik, (* 1773)
* 21. november – Ivan Andrejevič Krylov, najznámejší ruský bájkar (* 1769)

## Referencie


1844
1782

## Udalosti
* 12. január – cisár Jozef II. začal s cirkevnými reformami
* čilský jezuita Juan Ignacio Molina vydal knihu *Saggio sulla Storia Naturale del Chile,* v ktorej popisuje vývoj a stav čilskej prírody i rad dovtedy nepopísaných druhov
* bol objavený chemický prvok telúr

## Narodenia
* 19. marec – barón Vilém von Biela, český astronóm († 1856)
* 25. marec – Karolína Bonapartová, neapolská a sicílska kráľovná, sestra Napoleona Bonaparte († 1839)
* 5. apríl – Adriano Balbi, taliansky geograf a štatistik († 1848)
* 26. apríl – Mária Amália Neapolsko-sicílska, francúzska kráľovná ako manželka Ľudovíta Filipa († 1866)
* 19. jún – Hughes Felicité Robert de Lamennais, francúzsky kňaz, spisovateľ a filozof († 1854)
* 1. august – Eugen de Mazenod, francúzsky katolícky biskup a svätec († 1861)
* 18. august – Jean Baptiste Antoine Marcellin de Marbot, francúzsky generál († 1854)
* 24. september – Dionýz Michal Katona, slovenský pedagóg († 1874)
* 11. október – Steen Steensen Blicher, dánsky kňaz, básnik a spisovateľ († 1848)
* 27. október – Niccolo Paganini, husľový génius († 1840)
* 1. november – Frederick John Robinson, britský štátnik († 1859)
* 13. november – Josef Kornhäusel, rakúsky architekt († 1860)
* 5. december – Martin Van Buren, americký prezident († 1862)
* ? – Jan Karel Liebich, nemecký režisér, riaditeľ Stavovského divadla v Prahe († 1816)
* ? – Lozang Tänpä, siedmy tibetský pančhenláma († 1853)
* ? – Johann Gottfried Sommer, nemecký topograf a spisovateľ († 1848)
* ? – Jakov Michajlovič Kolokolnikov-Voronin, ruský maliar († 1845)

## Úmrtia
* 1. január – Johann Christian Bach, nemecký skladateľ a organista (* 1735)
* 17. marec – Daniel Bernoulli, švajčiarsky matematik, fyzik a medik (* 1700)
* 15. júl – Farinelli, jeden z najslávnejších kastrátov-sopránov v histórii hudby 18. storočia (* 1705)
* 21. november – Jacques de Vaucanson, francúzsky inžinier a vynálezca (* 1709)


1782
1700

## Udalosti
* 23. november – novým pápežom sa stal Klement XI.

## Narodenia
* 20. január – Pavel Doležal, slovenský kňaz a jazykovedec († 1778)
* 8. február – Daniel Bernoulli, švajčiarsky matematik, fyzik a medik  († 1782)
* 23. apríl – Francesco Maria Accinelli, taliansky kňaz, historik a kartograf († 1777)
* 12. máj – Luigi Vanvitelli, taliansky barokový architekt († 1773)
* 28. november – Žofia Magdaléna Brandenburská, dánska kráľovná ako manželka Kristiána VI. († 1770)
* 28. november – Nathaniel Bliss, anglický astronóm († 1764)
* Francesco Bartolomeo Rastrelli, taliansky architekt v Rusku († 1771)

## Úmrtia
* 15. september – André Le Nôtre, francúzsky záhradný architekt (* 1613)
* 27. september – Inocent XII., pápež (* 1615)
* 1. november – Karol II., španielsky panovník (* 1661)
* 22. december – Michal Ascanius, slovenský lekár, filozof a humanistický spisovateľ


1700
1655

## Udalosti
* Brezno a Kežmarok boli povýšené na slobodné kráľovské mestá
* v Trenčíne bol zriadený noviciát pre jezuitov
* v Levoči vyšiel prvý slovenský katolícky spevník *Cantus catholici*
* 7. apríl – novým pápežom sa stal Alexander VII.
* 6. jún – korunovácia Eleonóry Magdalény Gonzagovej v Bratislave za uhorskú kráľovnú 
* 27. jún – korunovácia Leopolda I. za uhorského kráľa

## Narodenia
* 6. január – Jakob Bernoulli, švajčiarsky matematik, fyzik a astronóm († 1705)
* 6. január – Eleonóra Magdaléna Falcko-Neuburská, tretia manželka rímskonemeckého cisára Lepolda I. Habsburského († 1720)
* 13. máj – Inocent XIII., pápež († 1724)
* 7. jún – Kryštof Dientzenhofer, český architekt nemeckého pôvodu († 1722)
* 24. november – Karol XI., švédsky kráľ († 1697)

## Úmrtia
* 7. január – Inocent X., pápež (* 1574)
* 28. júl – Savinien Cyrano de Bergerac, francúzsky spisovateľ (* 1619)
* 24. október – Pierre Gassendi, francúzsky filozof, protivník Reného Descarta (* 1592)


1655
1705

## Narodenia
* 24. január – Farinelli, jeden z najslávnejších kastrátov-sopránov v histórii hudby 18. storočia († 1782)
* 31. október – Klement XIV., pápež († 1774)

## Úmrtia
* 1. február – Žofia Šarlota Hannoverská, brandenburská kurfirstka a neskôr pruská kráľovná (* 1668)
* 5. február – Philipp Jacob Spener, nemecký teológ, zakladateľ pietizmu (* 1635)
* 29. marec – Martin Sentiváni, autor prvej slovenskej encyklopédie (* 1633)
* 5. máj – Leopold I., cisár Svätej ríše rímskej (* 1640)
* 18. jún – Jonáš Bubenka, slovenský učiteľ, výtvarník a hudobný skladateľ (* 1650)
* 16. august – Jakob Bernoulli, švajčiarsky matematik, fyzik a astronóm (* 1655)
* 13. september – Imrich Tököli, sedmohradské knieža (* 1657)


1705
1667

## Udalosti
* 20. jún – novým pápežom sa stal Klement IX.
* 18. október – v Prešove bolo otvorené Evanjelické kolégium
* na Trnavskej univerzite bola otvorená právnická fakulta
* vo Viedni vyšiel tretí a posledný zväzok diela Jána Lippaia s názvom Posoni kert (Bratislavská záhrada) o ovocinárstve
* vo Wittenbergu vyšiel spis Izáka Cabana s názvom *Existentia atomorum* (Existencia atómov)
* V Žiline vyšiel spis Eliáša Ladivera s názvom *De atomis contra Zabanium* (O atómoch proti Cabanovi) namierený proti Cabanovmu spisu o existencii atómov

## Narodenia
* 6. august – Johann Bernoulli, švajčiarsky matematik a lekár († 1748)
* 11. september – Ján Sinapius, sliezsky spisovateľ († asi 1710)
* 30. november – Jonathan Swift, írsky spisovateľ († 1745)
* Ján Kupecký, slovenský barokový maliar († 1740)

## Úmrtia
* 22. máj – Alexander VII., pápež (* 1599)
* 3. august – Francesco Borromini, taliansky architekt, tvorca dynamického baroka (* 1599)


1667
1748

## Udalosti
* 18. október – Aachenský mier potvrdil koniec vojny o rakúske dedičstvo

## Narodenia
* 5. február – Elias Stein, holandský šachista († 1812)
* 15. február – Jeremy Bentham, anglický etik (utilitarista) a právnik, teoretik liberalizmu († 1832)
* 22. marec – Samuel Ambrozi, slovenský novinár a spisovateľ  († 1806)
* 3. máj – Emmanuel Joseph Sieyès, francúzsky duchovný a politik († 1836)
* 30. august – Jacques-Louis David, francúzsky maliar († 1825)
* 7. október – Karol XIII., švédsky kráľ († 1818)
* 11. november – Karol IV., španielsky kráľ († 1819)
* 9. december – Claude-Louis Berthollet, francúzsky chemik a lekár († 1822)

## Úmrtia
* 1. január – Johann Bernoulli, švajčiarsky matematik a lekár (* 1667)
* 12. apríl – William Kent, anglický architekt, krajinný architekt a dizajnér nábytku (* asi 1685)
* 13. jún – Ján Purgina, slovenský pedagóg a fyzik (* 1719)
* 1. september – Samuel Hruškovic, slovenský spisovateľ (* 1694)


1748
Transparency International

náhľad|280px|Transparency International
náhľad|Sekretariát Transparency International na Alt-Moabit 96 v Berlíne
**Transparency International** je medzinárodná mimovládna organizácia bojujúca proti korupcii, ktorú definuje ako zneužitie postavenia na vlastný prospech. Na Slovensku pôsobí jej národná pobočka Transparency International Slovensko.

## Iné projekty

## Externé odkazy
* Transparency International Slovensko

Kategória:Mimovládne organizácie
Kategória:Medzinárodné organizácie
1809

## Udalosti
* 5. júl – bitka pri Wagrame (blízko Viedne) – rakúske vojská na čele s arcivojvodom Karolom boli porazené vojskami francúzskeho cisára Napoleona I.
* 17. september – Fredrikshamnský mier, Švédsko odstúpilo Rusku Fínsko a Ålandy

## Narodenia
* 1. január – Achille Guénée, francúzsky advokát a entomológ – lepidopterológ († 1880)
* 4. január – Louis Braille, francúzsky učiteľ, vynálezca slepeckého písma († 1852)
* 6. január – Oto Petzval, uhorský matematik spišsko-nemeckého pôvodu († 1883)
* 15. január – Pierre Joseph Proudhon, francúzsky filozof, sociológ a ekonóm, spoluzakladateľ anarchizmu († 1865)
* 19. január – Edgar Allan Poe, americký romantický básnik, prozaik, literárny teoretik a esejista († 1849)
* 3. február – Felix Mendelssohn-Bartholdy, nemecký skladateľ († 1847) 
* 12. február – Abraham Lincoln, 16. prezident USA († 1865)
* 12. február – Charles Robert Darwin, anglický prírodovedec († 1882)
* 21. február – Teofil Kwiatkowski, poľský maliar († 1891) 
* 24. marec – Joseph Liouville, francúzsky matematik († 1882)
* 27. marec – Georges Eugène Haussmann,francúzsky mestský architekt a parížsky prefekt († 1891) 
* 1. apríl – Nikolaj Vasilievič Gogoľ, ruský prozaik a dramatik († 1852)
* 9. júl – Jacob Friedrich Gustav Henle, nemecký anatóm a histológ († 1885)
* 4. september – Juliusz Słowacki, poľský romantický básnik a dramatik († 1849)
* 6. september – Bruno Bauer, nemecký filozof, teológ, historik († 1882)
* 9. október – Adolphe Franck, francúzsky filozof († 1893)
* 15. október – Alexej Vasilievič Koľcov, ruský básnik († 1842)

## Úmrtia
* 31. máj – Joseph Haydn, rakúsky skladateľ (* 1732)
* 4. jún – Nicolai Abraham Abildgaard, dánsky maliar, zakladateľ dánskej maliarskej školy (* 1743)
* 2. september – Karol Ambróz Habsburg-Este, rakúsky arcivojvoda, arcibiskup ostrihomský a uhorský prímas (* 1785)


1809
1882

## Udalosti
* 6. december – premiéra najslávnejšej operety, Žobravý študent od Karla Millöckera

## Narodenia
* 21. január – Pavel Alexandrovič Florenskij, ruský teológ, filozof a matematik († 1937)
* 24. január – Harold Delos Babcock, americký astronóm († 1968)
* 25. január – Virginia Woolfová, anglická spisovateľka († 1941)
* 30. január – Franklin Delano Roosevelt, 32. prezident USA († 1945)
* 2. február – James Joyce, írsky spisovateľ († 1941)
* 13. február – Tadeusz Banachiewicz, poľský astronóm († 1954)
* 15. marec – Anton Mišík, slovenský pedagóg, matematik a fyzik (†&nbsp;1947)
* 14. apríl – Moritz Schlick, rakúsky filozof a fyzik († 1936)
* 21. apríl – Percy Williams Bridgman, americký fyzik († 1961)
* 4. jún – John Bauer, švédsky maliar († 1918)
* 2. júl – Štefan Polyák, slovenský politik († 1946)
* 22. september – Emil Ábrányi, maďarský hudobný skladateľ a dirigent († 1970)
* 5. október – Giorgio Abetti, taliansky astronóm († 1982)
* 15. október – Vendelín Javorka, rímskokatolícky kňaz, slovenský misionár († 1966)
* 24. október – Emmerich Kálmán, operetný skladateľ († 1953)
* 23. november – John Rabe, nemecký manažér Siemens AG v Číne, člen NSDAP prezývaný „Dobrý muž z Nankingu“ († 19530)
* 11. december – Max Born, nemecký fyzik, nositeľ Nobelovej ceny († 1970)
* 12. december – Jiří Mahen, český spisovateľ († 1939)

## Úmrtia
* 17. marec – František Matouš Klácel, český filozof a teológ (* 1808)
* 15. apríl – Henri Giffard, francúzsky inžinier, konštruktér prvej riaditeľnej vzducholode (* 1825)
* 19. apríl – Charles Robert Darwin, anglický prírodovedec (* 1809)
* 24. apríl – Ralph Waldo Emerson, americký filozof a spisovateľ (* 1803)
* 2. jún – Giuseppe Garibaldi, taliansky národný hrdina, generál (* 1807)
* 10. jún – Vasilij Grigorievič Perov, ruský realistický maliar (* 1834)
* 16. júl – Mary Lincolnová, Prvá dáma USA ako manželka prezidenta Abrahama Lincolna (* 1818)
* 8. september – Joseph Liouville, francúzsky matematik (* 1809)
* 23. september – Friedrich Wöhler, nemecký chemik (* 1800)
* 4. október – Juraj Slota (Slotta), rímskokatolícky kňaz, publicista, redaktor, pedagóg (* 1819)


1882
Kopčany

**Kopčany** môže znamenať:
* obec na Slovensku, pozri Kopčany (okres Skalica)
* štvrť Bratislavy, pozri Kopčany (Bratislava)
* slovenský názov rakúskej obce Kittsee (ktorá do vzniku ČSR zahŕňala aj dnešnú juhozápadnú a južnú Petržalku v Bratislave a dnešné západné Jarovce), pozri Kittsee
* skrátene: Zemplínske Kopčany, obec v okrese Michalovce
Župa

**Župa** môže byť:
* v histórii:
**pôvodne v stredoveku: slovanský príbuzenský zväz a slovanská územná jednotka, pozri župa (slovanská stredoveká jednotka)
**niekedy súhrnný názov pre uhorské komitáty, stolice ako aj župy v užšom zmysle (bol rekonštruovaný v 19. stor.),  pozri komitát, stolica (územie), župa (Uhorsko po roku 1849)
** v modernej slovenskej historiografii: názov pre územnosprávnu jednotku Uhorska po roku 1849, pozri župa (Uhorsko po roku 1849)
** oficiálny názov územnosprávnych jednotiek v Česko-Slovensku na území Slovenska a Podkarpatskej Rusi od roku 1918 do 31.6. 1928,  pozri župa (Česko-Slovensko)
** oficiálny názov územnosprávnej jednotky prvej slovenskej republiky od roku 1940 do roku 1945, pozri župa (Slovenská republika 1939 – 1945)
** preklad nemeckého "Gau" (najmä v období nacistického Nemecka), pozri Gau
** administratívna jednotka v Moldavsku v rokoch 1998 – 2003, pozri župa (Moldavsko)
*dnes:
**administratívna jednotka v Chorvátsku (po chorvátsky "županija"), pozri župa (Chorvátsko)
**administratívne jednotka v Rumunsku, pozri župa (Rumunsko)
**administratívna jednotka v Maďarsku po roku 1918, ktorá pôvodne nadviazala na uhorské župy, pozri župa (Maďarsko)
**alternatívny názov administratívnej jednotky Bosny a Hercegoviny, pozri kantón (Bosna a Hercegovina)
**polooficiálny slovenský alternatívny názov pre samosprávny kraj na Slovensku
**v staršom slovenskom fytogeografickom členení ekvivalent dnešného pojmu provincia
* v náboženstve
** v Chorvátsku - župa - crkvena župa (církevná farnosť), najmenšia správna jednotka katolíckej církvi 

## Pozri aj
* historické župy na Slovensku
Katastrálne územie

**Katastrálne územie** (do roku 1927 nazývané *katastrálna obec*) je na Slovensku (obdobne napríklad v Česku, Rakúsku a Slovinsku) územne uzavretý a v katastri nehnuteľností spoločne evidovaný súbor pozemkov. Podobný, ale nie identický, je pojem územno-technická jednotka.

Jedno katastrálne územie môže tvoriť obec (napríklad Kežmarok), no často sa stáva, že je obec zložená z viacerých katastrálnych území (napríklad Poprad sa skladá z katastrálnych území Poprad, Spišská Sobota, Stráže pod Tatrami, Veľká a Matejovce). Jedno katastrálne územie však nemôže byť súčasťou viacerých obcí.

Katastrálne územia boli kedysi samostatnými obcami, no neskôr sa niektoré z nich spojili.

Ďalšia existencia katastrálnych území je účelná z toho dôvodu, že evidencia pozemkov a vlastníckych práv k nim je na Slovensku evidovaná práve vzhľadom na katastrálne územia. Vlastníctvo k pozemkom je evidované na okresných úradoch.

## Pozri aj
* Kataster nehnuteľností
* Katastrálny odbor okresného úradu

## Referencie

## Externé odkazy
*  

Kategória:Administratívne členenie Slovenska
Kategória:Administratívne členenie Česka
Kategória:Administratívne členenie Česko-Slovenska
Kategória:Administratívne členenie Rakúska
Kategória:Administratívne členenie Slovinska
Kraj (štátna správa)

náhľad|Zobrazenie krajov Slovenska
[náhľad|Dopravná značka oznamujúca vjazd do [Trenčiansky kraj|Trenčianskeho kraja]]
**Kraj** je jednotka územného členenia a jednotka štátnej správy na Slovensku. Od zrušenia krajských úradov v roku 2007 ostáva kraj v oblasti štátnej správy už len územným obvodom pre okresné úrady v sídle kraja, inak je kraj už len jednotkou územného členenia štátu na rôzne účely a štatistickou jednotkou.  

Mimo štátnej správy a štatistiky však kraj hrá dôležitú úlohu ako územná jednotka v justícii (krajské súdy, krajské prokuratúry), ozbrojených silách (územné vojenské správy), polícii (krajské riaditeľstvá Policajného zboru), hasičstve (krajské riaditeľstvá Hasičského a záchranného zboru) i iných oblastiach špecializovanej štátnej správy (krajské stavebné úrady, inšpektoráty práce, krajské školské úrady, krajské pamiatkové úrady, krajské lesné úrady, krajské úrady životného prostredia, krajské pozemkové úrady, krajské veterinárne a potravinové správy) a najvyššia jednotka samosprávy na Slovensku - územia jednotlivých krajov štátnej správy sú totiž identické s územiami samosprávnych krajov, čo sú najvyššie jednotky územnej samosprávy na Slovensku.

## Kraje v oblasti štátnej správy v dejinách Slovenska
Prvé kraje boli na Slovensku vytvorené roku 1949, pozri kraj (1949 – 1960). K zníženiu ich počtu došlo roku 1960, pozri kraj (1960 – 1990). V roku 1990 boli kraje zrušené. Kraje boli znovu zavedené 1. júla 1996, odkedy sa Slovensko znova delí na kraje, a to na osem krajov. 

Štát vykonával správu kraja v rokoch 1949 – 1990 prostredníctvom tzv. krajských národných výborov. Od roku 1996 do roku 2007 (resp. 2012) štát vykonával správu kraja v oblasti štátnej správy prostredníctvom krajských úradov a v rokoch 2007 – 2013 (aj) prostredníctvom tzv. obvodných úradov v sídle kraja. V roku 2007 (resp. 2013) boli krajské úrady zrušené. Od roku 2013 je kraj v oblasti štátnej správy územným obvodom pre okresné úrady v sídle kraja.

## Kraje v súčasnosti

## Pozri aj
* Zoznam krajov na Slovensku

## Externé odkazy
* Krajské úrady a obvodné úrady 
* Územnosprávne usporiadanie SR
Stolica (územie)

**Stolica** alebo **šľachtická župa** je bežný slovenský názov administratívnych jednotiek Uhorska od novoveku až do zániku Uhorska v roku 1918 a potom aj krátko v Česko-Slovensku do konca roka 1922. V slovenskej historiografii sa pojem technicky používa len ako označenie pre druhú fázu administratívnych jednotiek v Uhorsku, ktorá trvala od 13./14. storočia do roku 1849.

Išlo o jednotky šľachtickej samosprávy, na rozdiel od komitátov, ktoré boli kráľovskými jednotkami a na rozdiel od žúp, ktoré boli štátnymi jednotkami. Na čele stolice bol župan (od 15. storočia hlavný župan) a podžupan.

## História
V 13. storočí postupne moc kráľov upadla a (kráľovské) komitáty sa postupne zmenili na (šľachtické) stolice, v ktorých kráľom menovaní hodnostári už mali len symbolickú moc. Skutočnú moc mala šľachta prostredníctvom svojich zástupcov. Stolice si časom vydobyli značnú nezávislosť, rešpektovanú aj samotnými uhorskými kráľmi a neskôr Habsburgovcami. Na prelome 14. a 15. storočia už bolo v Uhorsku asi 70 stolíc.

Ako nové napríklad vznikli počas 14. storočia Turčianska, Liptovská a Oravská stolica, ktoré boli vyčlenené z pôvodného (územne značne rozsiahleho) Zvolenského komitátu.

Prechod od komitátov k stoliciam prebiehal v každej župe odlišným tempom, pričom prvé stolice vznikli v 13. storočí.

Okrem stolíc existovali v Uhorsku aj určité mestá či provincie, ktoré mali špeciálne postavenie. Pozri napr. Historické župy na Slovensku.

V Uhorsku sa postupne počas 15. storočia počet stolíc ustálil a s malými zmenami toto členenie pretrvalo až do roku 1918. Pri zániku Uhorska v roku 1918 tu existovalo celkovo 64 žúp (resp. 71 žúp, ak sa k nim pripočítajú aj župy ležiace v Chorvátsku-Slavónsku).

## Referencie

## Pozri aj
* Komitát
* Župa (Uhorsko po roku 1849)
* Historické župy na Slovensku

Kategória:Administratívne členenie Uhorska
Kategória:Administratívne členenie Česko-Slovenska
Kategória:Administratívne členenie Slovenska
Šaka

thumb|Jediná zachovaná kresba Šaku
**Šaka** alebo **Čaka** (* cca 1787 – † 22. september 1828) bol náčelník kmeňa Zulu (Zuluov).

Zmenil tento kmeň z malého klanu na národ, ktorý vládol rozsiahlej časti južnej Afriky. Dovŕšil formovanie zuluského štátu. Jeho vojenská sila a nová taktika, jeho postupy pri zničení a podmanení si svojich nepriateľov ho preslávili ako jedného z najväčších náčelníkov kmeňa Zulov.

Obsadil väčšinu Natalu, rozbil dovtedajšiu kmeňovú štruktúru a rozdelil obyvateľov do niekoľkých kategórií.

## Iné projekty

Kategória:Narodenia v 1787
Kategória:Úmrtia v 1828
Kategória:Juhoafrické osobnosti
Kategória:Zulovia
Kategória:Zavraždení vládcovia
Čaka

**Čaka** môže byť:
* obec na Slovensku v okrese Levice, pozri Čaka (okres Levice)
* náčelník kmeňa Zulu, pozri Šaka
* bulharský chán, pozri Čaka (Bulharsko)
Komitát

**Komitát** (iné názvy: **kráľovský komitát**, **hradské španstvo**, **kráľovská župa**) je v slovenskej historiografii spätné označenie pre prvú fázu administratívnych jednotiek v Uhorsku, ktorá trvala od konca 10. storočia do 13./14. storočia.

Komitáty (aspoň niektoré) sa ďalej delili na hradné obvody, ich počet ani hranice však nie sú známe. Okrem toho existovali malé, tzv. pohraničné komitáty, ktorých úlohou bola ochrana hraníc, a ktoré zanikli so vznikom stolíc. Nitrianske kniežatstvov roku 1042 pozostávalo vtedy z 9 komitátov. Okolo roku 1074 bolo v Uhorsku 45 – 50 komitátov. 

Začali vznikať asi už za Gejzu, najneskôr však za Štefana I. V severnej časti Uhorska (teda aj na Slovensku) nadviazali na župy a podobné jednotky Veľkej Moravy. Uhorsko bolo centralizovaným štátom, ktorý bol rozdelený na kráľovské komitáty spravované hodnostárom. Hodnostárom na čele bol župan menovaný panovníkom, neskôr aj podžupan.

Župan sídlil zvyčajne na hrade, podľa ktorého komitát dostal aj svoje meno. 

Komitáty boli jednoducho organizačné jednotky s cieľom spravovať kráľovský majetok (ktorým do 13. storočia bola prakticky celá krajina). Išlo teda o kráľovské jednotky, na rozdiel od stolíc, ktoré boli šlachtické jednotky a na rozdiel od žúp, ktoré boli štátnymi jednotkami.

Prechod od komitátov k stoliciam prebiehal v každej župe inak rýchlo, prvé stolice vznikli v 13. storočí.

V latinčine – vtedajšom úradnom jazyku – mal tento útvar veľa rôznych označení, až v 13. storočí sa ustálil názov „comitatus“, odkiaľ pochádza aj slovo komitát. V maďarčine sa pravdepodobne tiež používalo viacero názvov, jeden z nich bol *megye* [vyslov: meďe], čo je slovo odvodené zo slovanského **medja* (alebo zo slovenského *medzä* či bulharského *mežda*), ktoré pôvodne v slovanských jazykoch aj maďarčine označovalo (a v slovenčine ako medza a v slovinčine ako meja dodnes označuje) skôr územnú hranicu.

Koncom 10. storočia vznikli: Bratislavský, Komárňanský, Nitriansky a Ostrihomský komitát. Začiatkom 11. storočia Hontiansky a Tekovský, neskôr (stále ešte v 11. storočí) Abovský, Novohradský, Trenčiansky a Zemplínsky komitát. Následne v 12. storočí Gemerský, Spišský, Turniansky, Užský a Zvolenský komitát a v prvej polovici 13. storočia Šarišský komitát.

Na Slovensku sa nachádzali:
* Abovský komitát
* Bratislavský komitát
* Gemerský komitát
* Hontiansky komitát
* Komárňanský komitát
* Nitriansky komitát
* Novohradský komitát
* Ostrihomský komitát
* Spišský komitát
* Šarišský komitát
* Tekovský komitát
* Trenčiansky komitát
* Turniansky komitát
* Užský komitát
* Zemplínsky komitát
* Zvolenský komitát

## Referencie

## Pozri aj
* stolica (územie)
* župa (Uhorsko po roku 1849)
* historické župy na Slovensku

Kategória:Administratívne členenie Uhorska
Kategória:Administratívne členenie Slovenska